b'\n_START_ARTICLE_\nDid It Again (pesem, Kylie Minogue)\n_START_SECTION_\nInformacije o pesmi\n_START_PARAGRAPH_\nPesem so napisali Kylie Minogue, Steve Anderson in David Seaman v \xc4\x8dasu, ko se je Kylie Minogue \xc5\xbeelela uveljaviti kot umetnica. Leta 1995 je njen duet z Nickom Caveom,\xc2\xa0\xc2\xbbWhere the Wild Roses Grow\xc2\xab\xc2\xa0postal uspe\xc5\xa1nica in oba sta u\xc5\xbeivala precej komercialnega in kriti\xc4\x8dnega uspeha; med drugim sta bila nominirana tudi za \xc5\xa1tiri nagrade ARIA Awards. S pesmijo sta nastopila na mnogih rock festivalih._NEWLINE_Radio razli\xc4\x8dica pesmi je na za\xc4\x8detku vklju\xc4\x8devala kitico, v kateri je Kylie Minogue dejala:\xc2\xa0\xc2\xbbIma\xc5\xa1 vse\xc2\xab\xc2\xa0(\xc2\xbbYou got it all\xc2\xab). Videospot pesmi\xc2\xa0\xc2\xbbDid It Again\xc2\xab\xc2\xa0so izdali pozno leta 1997. Re\xc5\xbeiral ga je Pedro Romanhi, vklju\xc4\x8duje pa razli\xc4\x8dne Kylie (\xc2\xbbneodvisno Kylie\xc2\xab,\xc2\xa0\xc2\xbblu\xc5\xa1tkano Kylie\xc2\xab,\xc2\xa0\xc2\xbbplesno Kylie\xc2\xab\xc2\xa0in\xc2\xa0\xc2\xbbseks Kylie\xc2\xab), ki se med seboj pretepajo. Mediji so takrat pri\xc4\x8deli govoriti, da Kylie Minogue \xc5\xbeeli postati\xc2\xa0\xc2\xbbneodvisna Kylie\xc2\xab._NEWLINE_Pesem\xc2\xa0\xc2\xbbDid It Again\xc2\xab\xc2\xa0so v Avstraliji izdali novembra 1997, tik pred izidom albuma in takoj ob izidu, decembra 1997, je zasedla petnajsto mesto na avstralski in \xc5\xa1tirinajsto na britanski glasbeni lestvici. Pesem\xc2\xa0\xc2\xbbDid It Again\xc2\xab\xc2\xa0je za uspe\xc5\xa1no prodajo v Avstraliji tamkaj prejel zlato certifikacijo. Sedemnajst tednov je pesem ostala med prvimi petdesetimi pesmimi na avstralski lestvici in s tem postala pesem Kylie Minogue, ki je tamkaj ostala najdlje.'